pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ปลัดฯ จตุพร” สร้างแรงขับเคลื่อนการเปลี่ยนแปลงสภาพภูมิอากาศ ในเวทีผู้นำ CAL Forum#3
วันศุกร์ที่ 22 มีนาคม 2567
“ปลัดฯ จตุพร” สร้างแรงขับเคลื่อนการเปลี่ยนแปลงสภาพภูมิอากาศ ในเวทีผู้นํา CAL Forum#3
“ปลัดฯ จตุพร” สร้างแรงขับเคลื่อนการเปลี่ยนแปลงสภาพภูมิอากาศ ในเวทีผู้นํา CAL Forum#3
“ปลัดฯ จตุพร” สร้างแรงขับเคลื่อนการเปลี่ยนแปลงสภาพภูมิอากาศ ในเวทีผู้นํา CAL Forum#3
วันที่ 20 มีนาคม 2567 เวลา 14.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ร่วมบรรยายพิเศษในหัวข้อ Thailand's Policy Towards Carbon Neutrality 2050 นโยบาย ทส. และมาตรการด้าน Climate Change ให้แก่ผู้นําองค์กรภาครัฐ ภาคเอกชน ภาคการศึกษา สื่อมวลชน และองค์กรอิสระ ที่เข้าร่วมเวทีแลกเปลี่ยนมุมมองแนวคิดและประสบการณ์ในการมีส่วนร่วมลดโลกร้อน ร่วมดําเนินงานลดก๊าซเรือนกระจก เพื่อปกป้องรักษาประเทศและโลกใบนี้ไว้ให้กับคนรุ่นปัจจุบันและคนรุ่นถัดไป ในโครงการ Climate Action Leaders Forum 3 ณ สโมสรราชพฤกษ์ โครงการ North park กรุงเทพฯ
ปลัดฯ จตุพร ได้กล่าวถึงการประชุม COP28 ที่ผ่านมา ประเทศไทยได้ให้การรับรองปฏิญญา Emirates Declaration on Sustainable Agriculture, Resilient Food Systems, and Climate Action เน้นย้ําความสําคัญของระบบอาหารและเกษตรกรรมที่มีต่อความเป็นอยู่ของมนุษย์ และเข้าร่วม Climate Club ในการขยายความร่วมมือด้านการเปลี่ยนแปลงสภาพภูมิอากาศ แลกเปลี่ยนองค์ความรู้ แนวคิด นโยบายโดยเฉพาะภาคอุตสาหกรรมและการขอรับการสนับสนุนงบประมาณในอนาคต เพื่อเปลี่ยนผ่านไปสู่อุตสาหกรรมแบบคาร์บอนต่ํา ซึ่งการปรับตัวให้อยู่รอดในภาวะโลกรวนนั้น จะต้องสร้างความตระหนักรู้ในทุกระดับ ขับเคลื่อนการดําเนินการลดก๊าซเรือนกระจกทุกภาคส่วน และการกําหนดกฎหมายเฉพาะที่รองรับการเปลี่ยนแปลงสภาพภูมิอากาศ ได้แก่ ร่าง พ.ร.บ.การเปลี่ยนแปลงสภาพภูมิอากาศ พ.ศ. .... โดยมีการกําหนดระบบการซื้อขายสิทธิในการปล่อยก๊าซเรือนกระจก ระบบเก็บภาษีและค่าธรรมเนียมคาร์บอนจากผลิตภัณฑ์ การเก็บภาษีเชื้อเพลิงฟอสซิล รวมถึงกลไกการบริหารจัดการคาร์บอนเครดิต และการกํากับดูแลการใช้คาร์บอนเครดิตภายในประเทศและระหว่างประเทศ
รัฐบาลไทย-ข่าวทำเนียบรัฐบาล-นายกฯ กล่าวปาฐกถาพิธีเปิดอาคารและศูนย์วิจัย R&D ด้านยานยนต์ไฟฟ้า พร้อมพัฒนาภาคอุตสาหกรรมอิเล็กทรอนิกส์ ผลักดันไทยเป็นศูนย์กลางผลิตยานยนต์ - เศรษฐกิจดิจิตอล ในภูมิภาค
วันศุกร์ที่ 22 มีนาคม 2567
22/03/2567
นายกฯ กล่าวปาฐกถาพิธีเปิดอาคารและศูนย์วิจัย R&D ด้านยานยนต์ไฟฟ้า พร้อมพัฒนาภาคอุตสาหกรรมอิเล็กทรอนิกส์ ผลักดันไทยเป็นศูนย์กลางผลิตยานยนต์ - เศรษฐกิจดิจิตอล ในภูมิภาค
นายกฯ กล่าวปาฐกถาพิธีเปิดอาคารและศูนย์วิจัย R&D ด้านยานยนต์ไฟฟ้า พร้อมพัฒนาภาคอุตสาหกรรมอิเล็กทรอนิกส์ ผลักดันไทยเป็นศูนย์กลางผลิตยานยนต์ - เศรษฐกิจดิจิตอล ในภูมิภาค
วันนี้ (22 มีนาคม 2567) เวลา 10.00 น. ณ นิคมอุตสากรรมบางปู (เหนือ) จังหวัดสมุทรปราการ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังกล่าวปาฐกถาในพิธีเปิดอาคาร Delta Plant 8 และศูนย์วิจัยและการพัฒนาด้านยานยนต์ไฟฟ้า (R&D Center) ของบริษัทเดลต้า อีเลคโทรนิคส์ (ประเทศไทย) จํากัด (มหาชน) พร้อมด้วย นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (BOI) ม.ล.ชโยทิต กฤดากร ผู้แทนการค้าไทย นายณัฐพล รังสิตพล ปลัดกระทรวงอุตสาหกรรม รองศาสตราจารย์ วีริศ อัมระปาล ผู้ว่าการการนิคมอุตสาหกรรมแห่งประเทศไทย (กนอ.) นายศุภมิตร ชิณศรี ผู้ว่าราชการจังหวัดสมุทรปราการ และผู้นําภาคอุตสาหกรรมของไทยเข้าร่วมงาน โดยนายชัย วัชรงค์ โฆษกประจําสํานักนายกรัฐมนตรีกล่าวสรุปสาระสําคัญ ดังนี้
นายกรัฐมนตรีกล่าวยินดีและชื่นชมความสําเร็จของนวัตกรรมและความก้าวหน้าของบริษัทฯ ซึ่งถือเป็นหนึ่งในผู้ผลิตชิ้นส่วนอิเล็กทรอนิกส์รายใหญ่ที่สุดในประเทศไทย โดยโรงงานที่เปิดในวันนี้เป็นผลจากการขยายกําลังการผลิต โดยเฉพาะในภาคยานยนต์ไฟฟ้าและชิ้นส่วนอิเล็กทรอนิกส์เพื่อรองรับความต้องการยานยนต์ไฟฟ้าที่เพิ่มขึ้น สอดคล้องกับนโยบายของรัฐบาล ที่จะเสริมสร้างและรักษาระบบนิเวศยานยนต์ไฟฟ้าของประเทศไทย ตลอดจนวิสัยทัศน์ IGNITE THAILAND ที่มุ่งขับเคลื่อน 2 อุตสาหกรรมเชิงกลยุทธ์ ได้แก่ “ศูนย์กลางผลิตยานยนต์แห่งอนาคต (Future Mobility Hub)” และ “ศูนย์กลางเศรษฐกิจดิจิตอล (Digital Economy Hub)” รวมทั้งบริษัทฯ ยังมีความร่วมมือกับภาครัฐผ่านโครงการพัฒนาทุนมนุษย์ในอุตสาหกรรมอิเล็กทรอนิกส์ ซึ่งจะช่วยสร้างงานที่มีมูลค่าสูงและโอกาสทางธุรกิจให้กับประเทศ
ในช่วงท้าย นายกรัฐมนตรีเน้นย้ําว่า ประเทศไทยเปิดกว้างสําหรับธุรกิจ ซึ่งรัฐบาลพร้อมอํานวยความสะดวกให้ภาคธุรกิจเติบโตในไทยได้ง่ายขึ้น
ทั้งนี้ บริษัทฯ เป็นผู้ผลิตและจําหน่ายผลิตภัณฑ์ด้านการจัดการระบบพลังงาน กําลังไฟฟ้า ชิ้นส่วนอิเล็กทรอนิกส์ ระบบโทรคมนาคม ระบบอุตสาหกรรมอัตโนมัติ รวมถึงเครื่องชาร์จยานยนต์ไฟฟ้า ซึ่งมีโรงงานการผลิตในไทย อินเดีย และสโลวาเกีย และสํานักงานใหญ่ตั้งอยู่ในไทย พื้นที่ 25,000 ตารางเมตร รวมถึงมีโรงงานแห่งใหม่และศูนย์วิจัยและพัฒนาด้านพลังงานไฟฟ้า (EV) พื้นที่ 30,400 ตารางเมตร ในพื้นที่นิคมอุตสากรรมบางปู (เหนือ) จังหวัดสมุทรปราการ โดยมีเป้าหมายเพื่อเพิ่มกําลังการผลิตสําหรับธุรกิจ EV ที่เติบโตอย่างรวดเร็ว โดยเฉพาะกลุ่มผลิตภัณฑ์ประเภท Electrics Vehicle Solutions (EVSBG) เช่น เพาเวอร์ซัพพลายและอุปกรณ์อิเล็กทรอนิกส์สําหรับยานยนต์ไฟฟ้า
รัฐบาลไทย-ข่าวทำเนียบรัฐบาล-นายกฯ เป็นเจ้าภาพงานเลี้ยงละศีลอด เดือนรอมฎอน ปี ฮ.ศ. 1445 ชื่นชมชาวมุสลิมทุกคน ที่ได้ปฏิบัติศาสนกิจตามหลักศาสนบัญญัติได้อย่างเข้มแข็ง เปี่ยมไปด้วยศรัทธาต่อองค์พระผู้เป็นเจ้า
วันพฤหัสบดีที่ 21 มีนาคม 2567
21/03/2567
นายกฯ เป็นเจ้าภาพงานเลี้ยงละศีลอด เดือนรอมฎอน ปี ฮ.ศ. 1445 ชื่นชมชาวมุสลิมทุกคน ที่ได้ปฏิบัติศาสนกิจตามหลักศาสนบัญญัติได้อย่างเข้มแข็ง เปี่ยมไปด้วยศรัทธาต่อองค์พระผู้เป็นเจ้า
นายกฯ เป็นเจ้าภาพงานเลี้ยงละศีลอด เดือนรอมฎอน ปี ฮ.ศ. 1445 ชื่นชมชาวมุสลิมทุกคน ที่ได้ปฏิบัติศาสนกิจตามหลักศาสนบัญญัติได้อย่างเข้มแข็ง เปี่ยมไปด้วยศรัทธาต่อองค์พระผู้เป็นเจ้า อวยพรให้ชาวมุสลิมประสบความสุขสวัสดี เจริญรุ่งเรือง
วันนี้ (21 มี.ค. 67) เวลา 19.00 น. ณ โรงแรมอัล มีรอซ กรุงเทพ ถนนรามคําแหง เขตสวนหลวง กรุงเทพมหานคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นเจ้าภาพงานเลี้ยงละศีลอด เดือนรอมฎอน ปี ฮ.ศ. 1445 โดยมีนายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ดร.พวงเพ็ชร ชุนละเอียด รัฐมนตรีประจําสํานักนายกรัฐมตรี นายอรุณ บุญชม จุฬาราชมนตรี ผู้แทนเอกอัครราชทูตประเทศมุสลิมประจําประเทศไทย คณะกรรมการกลางอิสลามแห่งประเทศไทย และตัวแทนมุสลิมเข้าร่วมงานด้วย นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
เมื่อนายกรัฐมนตรี เดินทางมาถึง นายชาติชาย บัลบาห์ อัญเชิญพระมหาคัมภีร์อัลกุรอาน จากนั้น นายกรัฐมนตรีได้กล่าวแสดงความยินดีและเป็นเกียรติที่ได้มาร่วมงานเลี้ยงละศีลอด เดือนรอมฎอน ประจําปีฮิจเราะห์ศักราช 1445 ซึ่งเป็นพิธีอันศักดิ์สิทธิ์ของชาวมุสลิมในวันนี้ การถือศีลอด เดือนรอมฎอน เป็นการปฏิบัติศาสนกิจตามหลักศาสนาอิสลามที่มีความสําคัญต่อชาวมุสลิมทั่วโลก และเป็นช่วงเวลาที่ทุกคนสัมผัสได้ถึงหัวใจที่ใกล้ชิดกับองค์พระอัลเลาะห์ อีกทั้ง วาระแห่งเดือนรอมฎอนเป็นโอกาสที่ทุกคนจะได้ระลึกถึงพระคัมภีร์อัลกุรอานที่พระองค์ประทานให้ เพื่อยึดเป็นหลักในการดํารงชีวิต ชําระขัดเกลาร่างกายและจิตใจ ยึดมั่นในการทําความดี การให้อภัยซึ่งกันและกัน การช่วยเหลือเพื่อนมนุษย์ อันนําไปสู่ความรัก ความสามัคคี ความสงบสุข และสังคมแห่งสันติภาพ
นายกรัฐมนตรีกล่าวในนามรัฐบาลขอชื่นชมชาวมุสลิมทุกคน ที่ได้ปฏิบัติศาสนกิจตามหลักศาสนบัญญัติได้อย่างเข้มแข็งและเปี่ยมไปด้วยศรัทธาต่อองค์พระผู้เป็นเจ้า ในโอกาสอันเป็นมงคลเดือนรอมฎอน ประจําปีฮิจเราะห์ศักราช 1445 ขออานุภาพขององค์พระผู้เป็นเจ้าโปรดประทานพรอันประเสริฐให้แก่ชาวมุสลิมทุกคนประสบแต่ความสุขสวัสดี มีความเจริญรุ่งเรือง มีจิตใจที่เข้มแข็ง และสมปรารถนาในสิ่งที่มุ่งหวังทุกประการ จากนั้น นายกรัฐมนตรีมอบกระเช้าผลไม้อบแห้ง (สําหรับเดือนรอมฎอน) เป็นของที่ระลึกแก่จุฬาราชมนตรี และร่วมรับประทานอาหาร
รัฐบาลไทย-ข่าวทำเนียบรัฐบาล-ปลัด ทส. หารือ เตรียมจัดงานเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
วันศุกร์ที่ 22 มีนาคม 2567
ปลัด ทส. หารือ เตรียมจัดงานเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
ปลัด ทส. หารือ เตรียมจัดงานเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
ปลัด ทส. หารือ เตรียมจัดงานเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
วันที่ 21 มีนาคม 2567 เวลา 09.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานการประชุมคณะกรรมการอํานวยการจัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 กระทรวงทรัพยากรธรรมชาติและสิ่งแวดล้อม ครั้งที่ 1/2567 ร่วมกับคณะกรรมการจากหน่วยงานภายใต้สังกัดกระทรวงฯ ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม เพื่อพิจารณาโครงการ/กิจกรรมเฉลิมพระเกียรติฯ ของกระทรวงทรัพยากรธรรมชาติและสิ่งแวดล้อม การใช้ตราสัญลักษณ์ และการขออนุญาตการใช้ตราสัญลักษณ์ในงานเฉลิมพระเกียรติฯ ที่จะจัดขึ้นตลอดระยะเวลาปีมหามงคล
โดย ปลัด ทส. ได้เน้นย้ํา ขอให้ทุกหน่วยงานภายใต้สังกัดกระทรวงฯ ดําเนินโครงการจัดการสภาพแวดล้อมที่ดีภายในสถานที่ปฏิบัติงาน ดําเนินการจัดระเบียบของสถานที่ทํางานทั้งหน่วยงานในส่วนกลางและส่วนภูมิภาค โดยเฉพาะพื้นที่ที่เปิดให้บริการแก่ประชาชน อาทิ อุทยานแห่งชาติ พิพิธภัณฑ์ธรรมชาติ ให้มีความเป็นระเบียบเรียบร้อย เพื่อร่วมกันทําบ้านเมืองให้สะอาด ควบคู่กับการจัดกิจกรรมเฉลิมพระเกียรติฯ ของแต่ละหน่วยงาน และกิจกรรมเฉลิมพระเกียรติฯ ที่จะเป็นกิจกรรมใหญ่ในภาพรวมของกระทรวงฯ โดยขอให้ทุกหน่วยงานทบทวนโครงการ/กิจกรรมเฉลิมพระเกียรติฯ ให้ครอบคลุมตลอดทั้งปี สอดคล้องตามหลักเกณฑ์ที่สํานักนายกรัฐมนตรีกําหนด เพื่อให้การจัดงานเฉลิมพระเกียรติฯ ด้านการส่งเสริมสิ่งแวดล้อมและอนุรักษ์ทรัพยากรธรรมชาติ ของกระทรวงฯ เป็นไปอย่างสมพระเกียรติ ร่วมแสดงความจงรักภักดี และเสริมสร้างการมีส่วนร่วมของประชาชนทุกภาคส่วน
รัฐบาลไทย-ข่าวทำเนียบรัฐบาล-ขอเชิญร่วมส่งผลงานการประกวดบทความวิชาการด้านการป้องกันและปราบปรามการทุจริต ประจำปีงบประมาณ พ.ศ. 2567
วันศุกร์ที่ 22 มีนาคม 2567
ขอเชิญร่วมส่งผลงานการประกวดบทความวิชาการด้านการป้องกันและปราบปรามการทุจริต ประจําปีงบประมาณ พ.ศ. 2567
ที่มา : สํานักงานคณะกรรมการป้องกันและปราบปรามการทุจริตแห่งชาติ
รัฐบาลไทย-ข่าวทำเนียบรัฐบาล-พวงเพ็ชร น้อมรับ “หลักปฏิบัติเพื่อความพ้นทุกข์” ฉบับธรรมนาวา “วัง” ที่พระบาทสมเด็จพระเจ้าอยู่หัว พระราชทานแก่พสกนิกรไทย เผยแพร่แก่พุทธศาสนิกชนอย่างทั่วถึง
วันศุกร์ที่ 22 มีนาคม 2567
22/03/2567
พวงเพ็ชร น้อมรับ “หลักปฏิบัติเพื่อความพ้นทุกข์” ฉบับธรรมนาวา “วัง” ที่พระบาทสมเด็จพระเจ้าอยู่หัว พระราชทานแก่พสกนิกรไทย เผยแพร่แก่พุทธศาสนิกชนอย่างทั่วถึง
พวงเพ็ชร น้อมรับ “หลักปฏิบัติเพื่อความพ้นทุกข์” ฉบับธรรมนาวา “วัง” ที่พระบาทสมเด็จพระเจ้าอยู่หัว พระราชทานแก่พสกนิกรไทย เผยแพร่แก่พุทธศาสนิกชนอย่างทั่วถึง
วันนี้ (22 มี.ค. 67) ตามที่ พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทาน “หลักปฏิบัติเพื่อความพ้นทุกข์” ฉบับธรรมนาวา “วัง” แก่พสกนิกรไทย เพื่อประโยชน์สุข อันพึงจะได้รับจากพระพุทธศาสนาอย่างแท้จริงผ่านหลักการปฏิบัติอย่างถูกต้องตรงตามพุทธบัญญัติ
ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี ได้สั่งการให้สํานักงานพระพุทธศาสนาแห่งชาติ ซึ่งกํากับดูแล ส่งเสริมกิจกรรมด้านพระพุทธศาสนา ได้น้อมนํา “หลักปฏิบัติเพื่อความพ้นทุกข์” ฉบับธรรมนาวา “วัง” ที่พระบาทสมเด็จพระเจ้าอยู่หัวพระราชทาน ไปเผยแพร่ขยายผลทุกช่องทาง และนําไปบรรจุไว้ในการแสดงพระธรรมเทศนาของพระสงฆ์ทุกวัดทั่วประเทศ ตลอดปีมหามงคลเฉลิมพระชนมพรรษาครบ 6 รอบ เพื่อเป็นแนวปฏิบัติของพุทธศาสนิกชนอย่างทั่วถึงต่อไป
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ศิรินันท์ เข้าร่วมประชุมคณะกรรมการผู้ช่วยรัฐมนตรี ครั้งที่ 2/2567
วันศุกร์ที่ 22 มีนาคม 2567
22/03/2567
ผู้ช่วยรัฐมนตรีฯ ศิรินันท์ เข้าร่วมประชุมคณะกรรมการผู้ช่วยรัฐมนตรี ครั้งที่ 2/2567
ผู้ช่วยรัฐมนตรีฯ ศิรินันท์ เข้าร่วมประชุมคณะกรรมการผู้ช่วยรัฐมนตรี ครั้งที่ 2/2567
วันที่ 21 มีนาคม 2567 นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม เข้าร่วมประชุมคณะกรรมการผู้ช่วยรัฐมนตรี ครั้งที่ 2/2567 โดยมี นายฐิติพงศ์ เขียวไพศาล กรรมการผู้ช่วยรัฐมนตรีประจําสํานักนายกรัฐมนตรี เป็นประธาน ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล
สําหรับการประชุมในครั้งนี้ มีระเบียบวาระเพื่อพิจารณาข้อเสนอแนวทางการแก้ไขปัญหา ดังนี้ การแก้ไขปัญหาหนี้นอกระบบ การแก้ไขปัญหายาเสพติด และการแก้ไขปัญหาฝุ่นละอองขนาดเล็ก (PM2.5) โดยกระทรวงอุตสาหกรรม ได้นําเสนอแนวทางการกํากับตามมาตรการแก้ไขปัญหาฝุ่น PM 2.5 ในส่วนที่กระทรวงอุตสาหกรรมเกี่ยวข้อง ประกอบด้วย 3 มาตรการ ได้แก่ 1. ด้านมาตรการกํากับดูแลฝุ่นจากไอเสียรถยนต์ การส่งเสริมการใช้ EV ทดแทนการใช้รถยนต์สันดาปภายใน การบังคับใช้มาตรฐานไอเสียรถยนต์ EURO 5 และขอความร่วมมือตรวจสภาพและซ่อมบํารุงรถยนต์ให้อยู่ในสภาพสมบูรณ์ 2. ด้านมาตรการกํากับดูแลฝุ่นจากโรงงานอุตสาหกรรม ให้รายงานการประกอบการและตรวจติดตามด้วยตัวเอง 100% (I-Single Form) การเพิ่มประสิทธิภาพการกํากับดูแลผ่าน App ตรวจโรงงานอย่างรอบด้าน การแจ้งเตือนโรงงานอุตสาหกรรม ให้เฝ้าระวังการระบายมลพิษอย่างเคร่งครัดและต่อเนื่อง การตรวจกํากับโรงงานทุกแห่งที่มีการปลดปล่อยมลพิษทางอากาศในพื้นที่วิกฤตทั่วประเทศ และการติดตั้งระบบตรวจวัดคุณภาพอากาศอัตโนมัติ (CEMS) ในโรงงานที่มีการปลดปล่อยมลพิษทางอากาศ และ 3. ด้านมาตรการกํากับดูแลฝุ่นจากอุตสาหกรรมการเกษตร เพิ่มมาตรการช่วยเหลือชาวไร่อ้อย ที่ดูแลพื้นที่เพาะปลูกอ้อยโดยไม่มีการเผาอ้อย โดยการร่วมกับธนาคารเพื่อการเกษตรและสหกรณ์การเกษตร หรือ ธ.ก.ส. ด้วยการส่งเสริมสนับสนุนสินเชื่อดอกเบี้ยต่ํา การเข้าถึงเครื่องจักรกลการเกษตร การบริหารจัดการน้ําในไร่อ้อย การเสริมสภาพคล่องช่วงเก็บเกี่ยวอ้อย (Green Credit) ให้กู้เงินเพิ่ม กรณีตัดอ้อยสดส่งเข้าโรงงานน้ําตาล การส่งเสริมชาวไร่อ้อยจําหน่ายใบอ้อยและยอดอ้อยให้กับโรงงานเพื่อให้มีรายได้เพิ่มขึ้น และสนับสนุนการใช้เครื่องจักรกลการเกษตรเพื่อเพิ่มผลิตภาพ เป็นต้น
รัฐบาลไทย-ข่าวทำเนียบรัฐบาล-รมว.วธ.เชิดชู "วิถีแห่งธรรม ๒๕๖๖"ผลงานศิลปะของอ.กมล ทัศนาญชลี ศิลปินแห่งชาติ" คือ พลัง Soft power เสริมสร้างมิติทางศิลปวัฒนธรรม นำชื่อเสียงสู่ประเทศไทย
วันศุกร์ที่ 22 มีนาคม 2567
รมว.วธ.เชิดชู "วิถีแห่งธรรม ๒๕๖๖"ผลงานศิลปะของอ.กมล ทัศนาญชลี ศิลปินแห่งชาติ" คือ พลัง Soft power เสริมสร้างมิติทางศิลปวัฒนธรรม นําชื่อเสียงสู่ประเทศไทย
รมว.วธ.เชิดชู "วิถีแห่งธรรม ๒๕๖๖"ผลงานศิลปะของอ.กมล ทัศนาญชลี ศิลปินแห่งชาติ" คือ พลัง Soft power เสริมสร้างมิติทางศิลปวัฒนธรรม นําชื่อเสียงสู่ประเทศไทย
รมว.วธ.เชิดชู "วิถีแห่งธรรม ๒๕๖๖"ผลงานศิลปะของอ.กมล ทัศนาญชลี ศิลปินแห่งชาติ" คือ พลัง Soft power เสริมสร้างมิติทางศิลปวัฒนธรรม นําชื่อเสียงสู่ประเทศไทย
วันศุกร์ที่ ๒๒ มีนาคม ๒๕๖๗ เวลา ๑๐.๐๐ น. นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม (รมว.วธ.) เป็นประธานในพิธีรับมอบผลงานศิลปะ ชื่อ วิถีแห่งธรรม ๒๕๖๖ Vision of Dharma ๒๐๒๓) ของ ดร.กมล ทัศนาญชลี ศิลปินแห่งชาติ สาขาทัศนศิลป์ (จิตรกรรมและสื่อผสม) ประจําปี พ.ศ. ๒๕๔๐ โดยมีนายจีระวัฒน์ ลีนะกนิษฐ์ ที่ปรึกษารัฐมนตรีว่าการกระทรวงวัฒนธรรม นางสาวเพ็ญพิสุทธิ์ จินตโสภณ เลขานุการ รมว.วัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม ผู้แทนปลัดกระทรวงวัฒนธรรม นายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย นางเกษร กําเหนิดเพ็ชร รองผู้อํานวยการสํานักงานศิลปวัฒนธรรมร่วมสมัย นายสุพจน์ ธีรเกาศัลย์ อดีตเอกอัครราชทูตไทยประจําสหพันธรัฐรัสเซีย พร้อมด้วย ศิลปินแห่งชาติสาขาต่างๆ ได้แก่ นางสาววนิดา พึ่งสุนทร ศิลปินแห่งชาติสาขาศิลปะสถาปัตยกรรม (แบบประเพณี) ประจําปีพุทธศักราช ๒๕๔๖ นายเดชา วราชุน ศิลปินแห่งชาติ ประจําปี พ.ศ. ๒๕๕๐ สาขาทัศนศิลป์ (ภาพพิมพ์และสื่อผสม) นายปัญญา วิจินธนสาร ศิลปินแห่งชาติ ประจําปี พ.ศ.๒๕๕๗ สาขาทัศนศิลป์(จิตรกรรม) นายชาตรี ลดาลลิตสกุล ศิลปินแห่งชาติประจําปี พ.ศ. ๒๕๖๒ สาขาทัศนศิลป์ (สถาปัตยกรรม) นายสิงห์คม บริสุทธิ์ ศิลปินแห่งชาติ ประจําปี พ.ศ. ๒๕๖๒ สาขาทัศนศิลป์ (ภาพถ่าย) นายวินัย พันธุรักษ์ ศิลปินแห่งชาติ ประจําปี พ.ศ. ๒๕๖๒ สาขาศิลปะการแสดง (ดนตรีไทยขับร้องสากล - ขับร้อง) นางสุดา ชื่นบาน ศิลปินแห่งชาติ ประจําปี พ.ศ. ๒๕๖๓ สาขาศิลปะการแสดง (ดนตรีไทยขับร้องสากล - ขับร้อง) พร้อมทั้งข้าราชการ แขกผู้มีเกียรติและสื่อมวลชนร่วมในพิธี ณ โถง ชั้น ๑ อาคารหอศิลป์แห่งชาติ กระทรวงวัฒนธรรม
ทั้งนี้ผลงาน วิถีแห่งธรรม ๒๕๖๖ (Vision of Dharma 2023) ประติมากรรมสื่อผสมต้นแบบองค์ความรู้ร่วมสมัย ติดตั้งจัดแสดง ณ บริเวณด้านหน้าอาคารหอศิลป์แห่งชาติกระทรวงวัฒนธรรม (ติดถนนเทียมร่วมมิตร) จะเป็นหนึ่งในแลนด์มาร์กของงานศิลปะร่วมสมัยที่ช่วยขับเคลื่อนพลัง Soft Power ด้วยมิติทางศิลปวัฒนธรรม สร้างชื่อเสียงให้ประเทศไทยอย่างแพร่หลายต่อไป
รัฐบาลไทย-ข่าวทำเนียบรัฐบาล-​เอกอัครราชทูตสาธารณรัฐชิลีประจำประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
วันศุกร์ที่ 22 มีนาคม 2567
​เอกอัครราชทูตสาธารณรัฐชิลีประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
​เอกอัครราชทูตสาธารณรัฐชิลีประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
เอกอัครราชทูตสาธารณรัฐชิลีประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
เมื่อเร็วๆนี้ นายปาตริซิโอ เฟร์นันโด พาวเวลล์ โอโซริโอ (H.E. Mr. Patricio Fernando Powell Osorio) เอกอัครราชทูตสาธารณรัฐชิลีประจําประเทศไทย เข้าเยี่ยมคารวะ นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เพื่อหารือความร่วมมือด้านวัฒนธรรมระหว่างไทยและสาธารณรัฐชิลี โดยมีนางสาวอุรุษยา อินทรสุขศรี ผู้อํานวยการกองการต่างประเทศ และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ปลัดเกษตรฯ เร่งสั่งการเจ้าหน้าที่ในสังกัดกระทรวงเกษตรฯ ลงพื้นที่ตรวจสอบปริมาณน้ำนมโคทั้งระบบ
วันศุกร์ที่ 22 มีนาคม 2567
ปลัดเกษตรฯ เร่งสั่งการเจ้าหน้าที่ในสังกัดกระทรวงเกษตรฯ ลงพื้นที่ตรวจสอบปริมาณน้ํานมโคทั้งระบบ
ปลัดเกษตรฯ เร่งสั่งการเจ้าหน้าที่ในสังกัดกระทรวงเกษตรฯ ลงพื้นที่ตรวจสอบปริมาณน้ํานมโคทั้งระบบ ระหว่างวันที่ 26-28 มีนาคม 2567
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานการประชุมมอบหมายการ ตรวจสอบปริมาณน้ํานมโคทั้งระบบ โดยมี ผู้บริหารและเจ้าหน้าที่สังกัดกระทรวงเกษตรและสหกรณ์ เข้าร่วมการประชุม ณ ห้องประชุมกระทรวงเกษตรและสหกรณ์ (134 - 135) และผ่านระบบประชุมทางไกล Zoom Meeting สําหรับการประชุม ดังกล่าว ปลัดเกษตรฯ เร่งสั่งการให้หน่วยงานที่เกี่ยวข้อง จัดเจ้าหน้าที่ลงพื้นที่ตรวจสอบปริมาณน้ํานมโคทั้งระบบ เพื่อตรวจสอบ ข้อมูลปริมาณน้ํานมดิบที่คณะกรรมการโคนมและผลิตภัณฑ์นมนํามาใช้ในการบริหารจัดการนมทั้งระบบ ให้มีความถูกต้อง ตรงตามปริมาณน้ํานมดิบที่มีอยู่จริง โดยจะลงพื้นที่ปฏิบัติงานระหว่างวันที่ 26 - 28 มีนาคม 2567 หากเจ้าหน้าที่ในพื้นที่ ไม่เพียงพอขอให้ผู้ตรวจราชการกระทรวงเกษตรฯ ในแต่ละเขต จัดเจ้าหน้าที่ในจังหวัดใกล้เคียงลงพื้นที่ตรวจฟาร์มเพิ่มเติม ทั้งนี้ ให้แต่ละพื้นที่จัดเตรียมข้อมูล อุปกรณ์ และยานพาหนะให้พร้อมก่อนการใช้งาน พร้อมเน้นย้ําว่า แต่ละจุดที่ไปตรวจสอบอาจ มีอุปสรรค หากไม่ได้รับความร่วมมือจากพื้นที่ให้รายงานหัวหน้าคณะทํางานตรวจสอบปริมาณน้ํานมโคของส่วนนั้น ๆ เพื่อให้คณะทํางานตรวจสอบปริมาณน้ํานมโคเฉพาะกิจลงพื้นที่ตรวจสอบต่อไป
นอกจากนี้ ปลัดเกษตรฯ ได้มอบหมายให้กรมปศุสัตว์ (ปศ.) จัดเตรียมคู่มือการปฏิบัติงานตรวจสอบปริมาณน้ํานม โคทั้งระบบ และขอให้เจ้าหน้าที่ปฏิบัติงานคํานึงถึงการป้องกันการเกิดโรคระบาดสัตว์ในพื้นที่จากฟาร์มสู่ฟาร์มให้รัดกุม และถูกสุขอนามัย โดยสั่งการให้ ปศ. จัดเตรียมน้ํายาฆ่าเชื้อโรคสําหรับลงพื้นที่เรียบร้อยแล้ว ทั้งนี้ ปลัดเกษตรฯ สั่งให้ คณะกรรมการอํานวยการตรวจสอบปริมาณน้ํานมโคทั้งระบบจัดตั้งห้อง War Room เพื่อรองรับการแก้ไขปัญหาหน้างาน อีกด้วย
รัฐบาลไทย-ข่าวทำเนียบรัฐบาล-​“คารม” เผย ขั้นตอนแก้ไข หากโทรศัพท์มือถือโดนรีโมตควบคุมจากระยะไกล แนะห้ามกดลิงก์หรือดาวน์โหลดแอปพลิเคชันที่ไม่ได้อยู่ใน APP Store หรือ Play Store
วันศุกร์ที่ 22 มีนาคม 2567
22/03/2567
​“คารม” เผย ขั้นตอนแก้ไข หากโทรศัพท์มือถือโดนรีโมตควบคุมจากระยะไกล แนะห้ามกดลิงก์หรือดาวน์โหลดแอปพลิเคชันที่ไม่ได้อยู่ใน APP Store หรือ Play Store
​“คารม” เผย ขั้นตอนแก้ไข หากโทรศัพท์มือถือโดนรีโมตควบคุมจากระยะไกล แนะห้ามกดลิงก์หรือดาวน์โหลดแอปพลิเคชันที่ไม่ได้อยู่ใน APP Store หรือ Play Store
วันนี้ 22 มีนาคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า จากกรณีที่มิจฉาชีพหลอกให้กดลิงก์เพื่อดาวน์โหลดแอปพลิเคชันที่ไม่ได้อยู่ใน APP Store หรือ Play Store ทําให้ถูกติดตั้งแอปพลิเคชัน Remote Access ลงบนโทรศัพท์มือถือ ส่งผลทําให้มิจฉาชีพสามารถควบคุมโทรศัพท์ และโอนเงินออกจากบัญชีของเราได้ ตํารวจสอบสวนกลาง (CIB) แนะนําหากโทรศัพท์มือถือโดนรีโมตควบคุมจากระยะไกล ให้ทําตามขั้นตอนดังต่อไปนี้
1.หากยังสามารถสัมผัสหน้าจอโทรศัพท์ได้ ให้รีบตัดสัญญาณอินเตอร์เน็ต โดยการปิดไวไฟ ปิดเซลลูลาร์ ปิดบลูทูธ และเปิด airplan mode (โหมดเครื่องบิน) จากนั้นลบแอปแปลกปลอมออกจากเครื่องทันที
2.หากไม่สามารถสัมผัสหน้าจอได้ หรือหน้าจอเป็นสีดําในระบบ IOS กดปุ่มเพิ่มเสียง 1 ครั้ง > กดปุ่มลดเสียง 1 ครั้ง > กดปุ่มเปิด/ปิดเครื่องค้างไว้ จนกว่าหน้าจอจะขึ้นรูปแอปเปิล เมื่อเครื่องเปิดมาใหม่ให้รีบตัดสัญญาณอินเตอร์เน็ต โดยการปิดไวไฟ ปิดเซลลูลาร์ ปิดบลูทูธ และเปิด airplan mode (โหมดเครื่องบิน) จากนั้นลบแอปแปลกปลอมออกจากเครื่องทันที
ในระบบ Android กดปุ่มเปิด/ปิดเครื่อง ค้างไว้ประมาณ 20-30 วินาที รอจนหน้าจอดับไป รอจนกว่าเครื่องจะเปิดขึ้นใหม่ (อาจใช้เวลาสักระยะนึง) เมื่อเครื่องเปิดมาใหม่ให้รีบตัดสัญญาณอินเตอร์เน็ต โดยการปิดไวไฟ ปิดเซลลูลาร์ ปิดบลูทูธ และเปิด airplan mode (โหมดเครื่องบิน) จากนั้นลบแอปแปลกปลอมออกจากเครื่องทันที
3.หากไม่สามารถทําตามขั้นตอนที่ 1 และขั้นตอนที่ 2 ได้ ให้ปิด WiFi Router และถอดปลั๊ก จากนั้นให้ถอดซิมออกจากโทรศัพท์มือถือทันที
“เพื่อเป็นการป้องกันไม่ให้โทรศัพท์ถูกมิจฉาชีพควบคุมจากระยะไกล ต้องไม่กดลิงก์หรือดาวน์โหลดแอปพลิเคชันที่ไม่ได้อยู่ใน APP Store หรือ Play Store ทั้งนี้ หากท่านตกเป็นเหยื่อของมิจฉาชีพออนไลน์ สามารถแจ้งเข้ามาที่ศูนย์ AOC 1441 เพื่อทําการอายัดบัญชีคนร้าย และดําเนินคดีตามกฎหมายกับมิจฉาชีพ” นายคารม ย้ํา
รัฐบาลไทย-ข่าวทำเนียบรัฐบาล-รองปลัด พม. เปิดสัมมนาวิชาการนานาชาติ - พม. พร้อมผลักดันสถาบันอุดมศึกษาและมหาวิทยาลัย ร่วมกันขับเคลื่อนสังคม
วันศุกร์ที่ 22 มีนาคม 2567
รองปลัด พม. เปิดสัมมนาวิชาการนานาชาติ - พม. พร้อมผลักดันสถาบันอุดมศึกษาและมหาวิทยาลัย ร่วมกันขับเคลื่อนสังคม
รองปลัด พม. เปิดสัมมนาวิชาการนานาชาติ - พม. พร้อมผลักดันสถาบันอุดมศึกษาและมหาวิทยาลัย ร่วมกันขับเคลื่อนสังคม
วันที่ 22 มีนาคม 2567 เวลา 09.30 น. นายอนันต์ ดนตรี รองปลัดกระทรวงการพัฒนาสังคมและความมั่นคงของมนุษย์ เป็นประธานเปิดงานสัมมนาวิชาการระดับนานาชาติ ภายใต้หัวข้อ “ค่านิยมทางสังคมเพื่อสันติภาพโลกอย่างยั่งยืน (Harnessing Social Value for Sustainable World Peace)” พร้อมมอบเกียรติบัตรแก่หน่วยงานผู้สนับสนุนงบประมาณผลักดันกิจกรรมพันธกิจสัมพันธ์เพื่อสังคมของมหาวิทยาลัย จํานวน 10 หน่วยงาน โดยมี รองศาสตราจารย์ ดร.สมชาย สันติวัฒนกุล อธิการบดีมหาวิทยาลัยศรีนครินทรวิโรฒ กล่าวรายงาน ทั้งนี้ มีการนําเสนอโครงการและกิจกรรมพัธกิจเพื่อสังคมตามกรอบแผนแม่บทมหาวิทยาลัยศรีนครินทรวิโรฒ ด้านสุขภาวะทางกาย สุขภาวะทางใจ สุขภาวะทางปัญญา และสุขภาวะทางสังคม ณ หอดนตรีและการแสดงอโศกมนตรี ชั้น 4 อาคารนวัตกรรม ศาสตรจารย์ ดร.สาโรช บัวศรี มหาวิทยาลัยศรีนครินทรวิโรฒ
นายอนันต์ กล่าวว่า วันนี้ ตนได้รับมอบหมายจากนายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ ให้เป็นประธานในพิธีเปิดงานสัมมนาวิชาการระดับนานาชาติฯ ทั้งนี้ รัฐบาลมีความมุ่งมั่นอย่างเต็มที่ในการร่วมผลักดันสถาบันในระดับอุดมศึกษาและมหาวิทยาลัยของไทย ให้เข้ามามีส่วนสําคัญในการขับเคลื่อนคุณค่าทางสังคม เพื่อเป็นรากฐานในการพัฒนาประเทศไทยให้ยั่งยืน โดยปัจจุบันการพัฒนาอย่างยั่งยืนของโลกภายใต้กรอบเป้าหมายการพัฒนาที่ยั่งยืน (SDGs) เพื่อที่จะนําไปสู่การเกิดภราดรภาพและสันติภาพของโลกมีความสําคัญอย่างยิ่ง ซึ่งทั่วโลกกําลังร่วมกันผลักดันการปฏิบัติตามวาระการพัฒนาที่ยั่งยืน ค.ศ. 2030 ให้เกิดผลลัพธ์อย่างเป็นรูปธรรม ซึ่งมีประเด็นที่น่าสนใจในการขับเคลื่อนทางสังคมในหลายมิติ คือ ค่านิยมและคุณค่าทางสังคม นับเป็นรากฐานที่แท้จริงควบคู่ไปกับการพัฒนาการศึกษา และเป็นกลไกที่ยั่งยืนต่อการผลักดันให้เกิดสันติภาพของโลกอย่างแท้จริง
นายอนันต์ กล่าวเพิ่มเติมว่า สําหรับประเทศไทยมีการนํากรอบความคิดสําคัญเพื่อการพัฒนาประเทศภายใต้หลักปรัชญาเศรษฐกิจพอเพียง ซึ่งถือเป็นหัวใจสําคัญในการส่งเสริมการพัฒนาประเทศชาติให้บรรลุตามเป้าหมายได้อย่างมีทิศทาง และนําไปสู่การพัฒนาที่ยั่งยืนเพื่อสันติภาพโลก การจัดกิจกรรมสัมมนาวิชาการในวันนี้ จึงมีการนําเสนอความรู้ แนวคิด มุมมองที่สําคัญขององค์ปาฐกระดับนานาชาติ ระดับชาติ และวิทยากรผู้เข้าร่วมเสวนาทางวิชาการ ซึ่งมหาวิทยาลัยศรีนครินทรวิโรฒ เป็นมหาวิทยาลัยแห่งการเรียนรู้เพื่อสังคมและแผนแม่บทมหาวิทยาลัยเพื่อสังคม โดยมีกรอบแนวคิดการพัฒนาสุขภาวะแบบองค์รวม ครอบคลุมด้านร่างกาย ใจ ปัญญา เศรษฐกิจและสิ่งแวดล้อม ดังนั้นทุกท่านที่เข้าร่วมงานครั้งนี้จะได้รับความรู้ ความเข้าใจเพื่อนํากลับไปใช้ในการพัฒนาองค์กรต่อไป
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #มศว #สัมมนาวิชาการ
รัฐบาลไทย-ข่าวทำเนียบรัฐบาล-ปลัด ทส. ร่วมเฝ้ารับเสด็จ กรมสมเด็จพระเทพรัตนราชสุดาฯ เสด็จพระราชดำเนินทอดพระเนตรโครงการพัฒนาพื้นที่ลุ่มน้ำปากพนัง อันเนื่องมาจากพระราชดำริ จ.นครศรีธรรมราช
วันศุกร์ที่ 22 มีนาคม 2567
ปลัด ทส. ร่วมเฝ้ารับเสด็จ กรมสมเด็จพระเทพรัตนราชสุดาฯ เสด็จพระราชดําเนินทอดพระเนตรโครงการพัฒนาพื้นที่ลุ่มน้ําปากพนัง อันเนื่องมาจากพระราชดําริ จ.นครศรีธรรมราช
ปลัด ทส. ร่วมเฝ้ารับเสด็จ กรมสมเด็จพระเทพรัตนราชสุดาฯ เสด็จพระราชดําเนินทอดพระเนตรโครงการพัฒนาพื้นที่ลุ่มน้ําปากพนัง อันเนื่องมาจากพระราชดําริ จ.นครศรีธรรมราช
ปลัด ทส. ร่วมเฝ้ารับเสด็จ กรมสมเด็จพระเทพรัตนราชสุดาฯ เสด็จพระราชดําเนินทอดพระเนตรโครงการพัฒนาพื้นที่ลุ่มน้ําปากพนัง อันเนื่องมาจากพระราชดําริ จ.นครศรีธรรมราช
วันที่ 19 มีนาคม 2567 เวลา 09.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ร่วมเฝ้ารับเสด็จ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสเสด็จพระราชดําเนินไปยังศูนย์อํานวยการและประสานการพัฒนาพื้นที่ลุ่มน้ําปากพนัง อันเนื่องมาจากพระราชดําริ อําเภอปากพนัง จังหวัดนครศรีธรรมราช
กระทรวงทรัพยากรธรรมชาติและสิ่งแวดล้อม โดยกรมป่าไม้ และกรมอุทยานแห่งชาติ สัตว์ป่า และพันธุ์พืช ได้เข้าร่วมดําเนินงานด้านการอนุรักษ์ ฟื้นฟู และป้องกันไฟป่า ในพื้นที่ป่าพรุควนเคร็ง ภายใต้โครงการพัฒนาพื้นที่ลุ่มน้ําปากพนัง อันเนื่องมาจากพระราชดําริ จ.นครศรีธรรมราช ซึ่งที่ผ่านมาได้มีการดําเนินการปลูกป่าพรุเพื่อฟื้นฟูระบบนิเวศลุ่มน้ําปากพนัง ส่งเสริมการปลูกป่าแบบวนเกษตร แจกกล้าไม้พื้นถิ่น ปล่อยปลาดุกลําพัน เพื่ออนุรักษ์พันธุ์สัตว์น้ําดั้งเดิมในพื้นที่ป่าพรุ ตามโครงการอนุรักษ์ปลาดุกลําพันคืนถิ่น และในปีนี้ได้มีการเพิ่มเติมการเพาะชํากล้าไม้ที่เป็นอาหารปลาดุกลําพันจํานวน 50,000 กล้า เพื่อแจกจ่ายให้กับประชาชนโดยรอบ รวมถึงการดําเนินงานปลูกจิตสํานึกและสร้างการมีส่วนร่วม ผ่านการฝึกอบรมอาสาสมัครพิทักษ์อุทยานแห่งชาติ สัตว์ป่า และพันธุ์พืช ในปีงบประมาณ พ.ศ. 2567 จํานวน 4 รุ่น ๆ ละ 50 คน รวม 200 คน ดําเนินโครงการครูป่าไม้สนองพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยตั้งแต่ ปี พ.ศ. 2558-2567 มีโรงเรียนเข้าร่วมโครงการ 19 โรงเรียน นักเรียนเข้าร่วมทั้งสิ้น 784 คน นอกจากนี้ ยังได้ดําเนินการจัดทําแนวป้องกันรักษาป่าและไฟป่าโดยการขุดแพรก ซ่อมแซมฝายชะลอน้ําและทํานบซอง เพื่อรักษาระดับน้ําในพื้นที่ป่าพรุและเพิ่มความชื้นให้กับป่าพรุ ซึ่งมีเป้าหมายจํานวน 194 แห่งภายในปี 2568 การรณรงค์ประชาสัมพันธ์ พร้อมลาดตระเวนป้องกันไฟป่า และจัดตั้งจุดสกัดและจุดเฝ้าระวังไฟป่า ในปีงบประมาณ 2567 ได้เพิ่มจุดสกัดและจุดเฝ้าระวังไฟป่า จากเดิม 38 จุด เป็น 75 จุด รวมทั้งการจัดการเชื้อเพลิง และรักษาระดับน้ําในป่าพรุให้อยู่เหนือผิวดิน 20 ซม. ตลอดจนสนธิกําลังหน่วยงานในพื้นที่ เชื่อมโยงเครือข่าย หน่วยงานทุกภาคส่วนที่เกี่ยวข้อง เข้าร่วมบูรณาการในพื้นที่
รัฐบาลไทย-ข่าวทำเนียบรัฐบาล-SME D Bank ออกสินเชื่อใหม่ ‘จิ๋วสุดแจ๋ว’ เสริมแกร่งรายย่อย ‘เติมทุนคู่พัฒนา’ วงเงินกู้ 5 แสน ไม่ต้องใช้หลักทรัพย์ค้ำ แถมรับประโยชน์ 2 ต่อ ลดค่าธรรมเนียมและดอกเบี้ย
วันศุกร์ที่ 22 มีนาคม 2567
22/03/2567
SME D Bank ออกสินเชื่อใหม่ ‘จิ๋วสุดแจ๋ว’ เสริมแกร่งรายย่อย ‘เติมทุนคู่พัฒนา’ วงเงินกู้ 5 แสน ไม่ต้องใช้หลักทรัพย์ค้ํา แถมรับประโยชน์ 2 ต่อ ลดค่าธรรมเนียมและดอกเบี้ย
SME D Bank คลอดสินเชื่อใหม่ “จิ๋วสุดแจ๋ว” วงเงินรวม 500 ล้านบาท เสริมแกร่งผู้ประกอบการรายย่อย เข้าถึงแหล่งเงินทุน ไม่ต้องใช้หลักทรัพย์ค้ําประกัน วงเงินกู้สูงสุด 5 แสนบาทต่อราย คู่การพัฒนา รับสิทธิประโยชน์ 2 ต่อ
SME D Bank ธนาคารเพื่อเอสเอ็มอีไทย คลอดสินเชื่อใหม่ “จิ๋วสุดแจ๋ว” วงเงินรวม 500 ล้านบาท เสริมแกร่งผู้ประกอบการรายย่อย เข้าถึงแหล่งเงินทุน ไม่ต้องใช้หลักทรัพย์ค้ําประกัน วงเงินกู้สูงสุด 5 แสนบาทต่อราย คู่การพัฒนา รับสิทธิประโยชน์ 2 ต่อ ได้แก่ 1.ลดค่าธรรมเนียมวิเคราะห์โครงการ 1% เมื่อเข้าอบรมหลักสูตรความรู้ ผ่านแพลตฟอร์ม DX และ 2.ผ่อนดีมีวินัยลดดอกเบี้ยให้อีก 1%
นายประสิชฌ์ วีระศิลป์ รักษาการแทนกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า SME D Bank ธนาคารเพื่อเอสเอ็มอีไทย เปิดตัวผลิตภัณฑ์สินเชื่อใหม่ “จิ๋วสุดแจ๋ว” สนับสนุนผู้ประกอบการรายย่อย (MICRO) ที่มีศักยภาพต้องการเงินทุน แต่ขาดหลักประกันให้สามารถเข้าถึงสินเชื่อได้ เพื่อนําไปลงทุน ขยาย ปรับปรุง ปรับเปลี่ยนรูปแบบธุรกิจ หรือหมุนเวียนเสริมสภาพคล่องธุรกิจควบคู่กับสนับสนุนเติมความรู้ ให้สามารถดําเนินธุรกิจได้อย่างเข้มแข็งเติบโตอย่างยั่งยืน
สินเชื่อ “จิ๋วสุดแจ๋ว” วงเงินรวม 500 ล้านบาท คุณสมบัติ สําหรับผู้ประกอบการเอสเอ็มอีรายย่อยที่มีรายได้ต่อปีไม่เกิน 1.8 ล้านบาท ดําเนินธุรกิจมาไม่น้อยกว่า 1 ปีก็กู้ได้ เปิดกว้างทั้งบุคคลธรรมดา และนิติบุคคลครอบคลุมทุกกลุ่มธุรกิจ ไม่ว่าจะเป็นการผลิต ธุรกิจค้าปลีกค้าส่ง ธุรกิจการท่องเที่ยวและเกี่ยวเนื่อง เป็นต้น วงเงินกู้สูงสุด 500,000 บาทต่อราย ไม่ต้องใช้หลักทรัพย์ค้ําประกัน อัตราดอกเบี้ยเริ่มต้น MLR+6 (ปัจจุบัน MLR อยู่ที่ 7.50% ต่อปี) หรือเฉลี่ย 1.125% ต่อเดือน ผ่อนชําระนานสูงสุด 5 ปี แบบลดต้นลดดอก เปิดรับคํากู้ตั้งแต่วันนี้ ถึงสิ้นสุด 28 กุมภาพันธ์ 2568 หรือจนกว่าจะหมดวงเงินโครงการ
ที่สําคัญ สินเชื่อนี้ นอกจากให้เงินทุนแล้ว ยังเติมความรู้และสร้างวินัยทางการเงิน ส่งเสริมให้ผู้ประกอบการเอสเอ็มอีเติบโตอย่างยั่งยืน ด้วยการมอบประโยชน์ 2 ต่อ คือ ต่อที่ 1 เมื่อเข้าอบรมหลักสูตรยกระดับเอสเอ็มอีจิ๋วสุดแจ๋ว ผ่านแพลตฟอร์ม DX (https://dx.smebank.co.th/) เช่น หลักสูตร Financial Literacy หรือหลักสูตรSustainable Business เป็นต้น จะได้เอกสารรับรองผ่านการอบรม (E-Certificate) พร้อมรับสิทธิ์ลดค่าธรรมเนียมวิเคราะห์โครงการ (Front End Fee) 1.0% ของวงเงินสินเชื่อที่ได้รับอนุมัติ และต่อที่ 2 สนับสนุนการสร้างวินัยทางการเงิน เมื่อผู้ประกอบการผ่อนชําระดีติดต่อกันต่อเนื่อง 12 งวด ได้รับสิทธิ์ขอลดอัตราดอกเบี้ย 1.0% ต่อปี
สนใจใช้บริการสินเชื่อ “จิ๋วสุดแจ๋ว” ผู้ประกอบการแจ้งความประสงค์ได้ง่าย ๆ เพียงสแกน QR Code ในโปสเตอร์ประชาสัมพันธ์ เพื่อเพิ่มเพื่อนบน LINE Official Account : “DX by SME D Bank” จากนั้น กดแบนเนอร์สินเชื่อ เพื่อแจ้งความประสงค์ สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-รมช. ไชยา ปาฐกถาพิเศษ “ทิศทางอุตสาหกรรมปศุสัตว์ไทย ปี 2567” พร้อมร่วมมือทุกภาคส่วน ผลักดันรายได้เกษตรกรไทยเติบโต 3 เท่าใน 4 ปี
วันศุกร์ที่ 22 มีนาคม 2567
รมช. ไชยา ปาฐกถาพิเศษ “ทิศทางอุตสาหกรรมปศุสัตว์ไทย ปี 2567” พร้อมร่วมมือทุกภาคส่วน ผลักดันรายได้เกษตรกรไทยเติบโต 3 เท่าใน 4 ปี
รมช. ไชยา ปาฐกถาพิเศษ “ทิศทางอุตสาหกรรมปศุสัตว์ไทย ปี 2567” พร้อมร่วมมือทุกภาคส่วน ผลักดันรายได้เกษตรกรไทยเติบโต 3 เท่าใน 4 ปี
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ร่วมกล่าวเปิดงาน “สัมมนาความท้าทายอุตสาหกรรมปศุสัตว์ไทย ปี 2567 จะรุ่งหรือจะร่วง” ดําเนินการจัดงานโดย คณะกรรมการธุรกิจปศุสัตว์และแปรรูป สภาหอการค้าแห่งประเทศไทย โดยมี นายสัตวแพทย์โสภัชย์ ชวาลกุล รองอธิบดีกรมปศุสัตว์ ดร.พจน์ อร่ามวัฒนานนท์ รองประธานกรรมการหอการค้าไทย เจ้าหน้าที่สังกัดกระทรวงเกษตรและสหกรณ์ นักวิชาการ เกษตรกร ผู้ประกอบการ รวมถึงหน่วยงานที่เกี่ยวข้อง เข้าร่วม ณ ห้องแคทลียา โรงแรมรามาการ์เด้นส์ กรุงเทพฯ ซึ่งการจัดงานสัมมนามีวัตถุประสงค์เพื่อจุดประกายความร่วมมือภาครัฐ ภาคเอกชน สถาบันการศึกษา และเกษตรกรไทยให้เกิดการผลักดันอุตสาหกรรมปศุสัตว์ไทยให้มีศักยภาพ
มีมาตรฐาน สามารถเพิ่มขีดความสามารถทางการแข่งขัน สอดรับกับวิสัยทัศน์ของนายกรัฐมนตรี (นายเศรษฐา ทวีสิน) ที่ตั้งเป้าหมายให้ประเทศไทยเป็น “ศูนย์กลางอาหาร (Agriculture and Food Hub)” ของโลก
รัฐมนตรีช่วยเกษตรฯ ไชยา ได้ปาฐกถาพิเศษ เรื่อง “ทิศทางอุตสาหกรรมปศุสัตว์ไทย ปี 2567” โดยกล่าวถึง นโยบายภาครัฐที่ต้องการผลักดันเกษตรกรให้มีรายได้เพิ่มขึ้น 3 เท่า ในระยะเวลา 4 ปี ซึ่งการจะผลักดันนโยบายให้เกิดขึ้นจริง ต้องเริ่มจากการดูแลภาคการเกษตรทั้งต้นน้ํา กลางน้ํา และปลายน้ํา ให้ภาครัฐเป็นสะพานเชื่อมต่อภาคเอกชนให้เกิดการผสานแนวความคิดนําไปสู่เป้าหมายความสําเร็จ จะเห็นได้ว่ารัฐบาลกําลังการแก้ไขปัญหาสินค้าเกษตรราคาตกต่ําให้ดีขึ้น ด้วยการเจรจากับประเทศที่ต้องการรับซื้อสินค้าปศุสัตว์มีชีวิตจากไทย เช่น จีน เวียดนาม และซาอุดิอาระเบีย ให้เกิดการค้าในระยะยาว เพื่อให้เกษตรกรมีรายได้ต่อเนื่อง พร้อมทั้ง พัฒนาโรงงานแปรรูปสินค้าปศุสัตว์และโรงงานวัคซีนป้องกันโรคระบาดสัตว์ให้เพียงพอต่อการใช้งานในประเทศ รวมถึงได้รับมาตรฐานส่งออกสามารถจําหน่ายให้ประเทศเพื่อนบ้านได้ ส่งผลให้ประเทศมีรายได้เพิ่มขึ้น ทั้งนี้ รัฐบาลมีหน้าที่ขจัดอุปสรรคทางการเกษตรและทางการค้าเพื่อช่วยให้ภาคธุรกิจเติบโต เกษตรกรสามารถหารายได้จากการทําเกษตรกรรม รวมถึงร่วมมือกับทุกภาคส่วนเพื่อให้เกิดเศรษฐกิจในประเทศหมุนเวียนต่อไป
จากข้อมูลในปี 2566 ที่ผ่านมา ไทยมีการส่งออกสินค้าและผลิตภัณฑ์ปศุสัตว์ ปริมาณจํานวน 2.07 ล้านตัน คิดเป็นมูลค่า 2.37 แสนล้านบาท โดย 3 สินค้าอันดับแรก ได้แก่ 1) สินค้ากลุ่มเนื้อสัตว์และผลิตภัณฑ์ 2) สินค้ากลุ่มน้ําผึ้ง ไข่ นม อื่นๆ และ 3) สินค้ากลุ่มอาหารสัตว์เลี้ยง อย่างไรก็ตาม ปี 2567 คาดการณ์ว่าสถานการณ์การผลิตสินค้าปศุสัตว์จะขยายตัวถึงร้อยละ 1.7 - 2.7 จากปัจจัยสนับสนุนของเศรษฐกิจไทยที่มีแนวโน้มดีขึ้นในภาคบริการและภาคการท่องเที่ยว ประกอบกับความต้องการบริโภคสินค้าปศุสัตว์ทั้งในและต่างประเทศยังมีความต้องการต่อเนื่อง โดยเฉพาะสินค้าสุกร ไก่เนื้อ และโคเนื้อ เป็นต้น จะเห็นได้ว่าความท้าทายอุตสาหกรรมปศุสัตว์ไทย ปี 2567 จะเติบโตไปในทิศทางที่ดีขึ้น อีกด้วย
รัฐบาลไทย-ข่าวทำเนียบรัฐบาล-Remarks by H.E. Mr. Srettha Thavisin,  Prime Minister of the Kingdom of Thailand the Iftar dinner A.H. 1445 Hijrah Year March 21, 2024, at 19.00hrs Al Meroz Hotel Bangkok
วันพฤหัสบดีที่ 21 มีนาคม 2567
21/03/2567
Remarks by H.E. Mr. Srettha Thavisin,  Prime Minister of the Kingdom of Thailand the Iftar dinner A.H. 1445 Hijrah Year March 21, 2024, at 19.00hrs Al Meroz Hotel Bangkok
Remarks by
H.E. Mr. Srettha Thavisin,
Prime Minister of the Kingdom of Thailand
the Iftar dinner A.H. 1445 Hijrah Year
March 21, 2024, at 19.00hrs
Al Meroz Hotel Bangkok
Remarks by
H.E. Mr. Srettha Thavisin,
Prime Minister of the Kingdom of Thailand
the Iftar dinner A.H. 1445 Hijrah Year
March 21, 2024, at 19.00hrs
Al Meroz Hotel Bangkok
Your Eminence the Sheikhul Islam, Your Excellencies Ambassadors of the Muslim Diplomatic Corps in Thailand, Members of the Central Islamic Council of Thailand, Muslim Brothers and Sisters, Distinguished Guests,
I am honoured to attend today’s Iftar dinner marking the holy month of Ramadan of the 1445 Hijrah Year, a sacred time of the year for our Muslim brothers and sisters.
Fasting during the month of Ramadan constitutes an important tenet in Islam, and is a special time for Muslims around the globe, a time to renew their faith and relationship with Allah Almighty.
The occasion of Ramadan is also an opportunity for everyone to commemorate the revelation of the Holy Quran to humanity as a guide for all aspects of life, including spiritual purification, acts of good deeds and forgiveness for one another, ultimately leading to love, unity and a harmonious society.
On behalf of the Royal Thai Government, may I commend our Muslim brothers and sisters for their firm adherence to the teachings of Islam, brimming with abiding faith and obedience to the Almighty.
On the occasion of the Ramadan of the Hijrah Year 1445, May Allah Almighty bless you all with peace and prosperity. May He grant you strength and fortitude and keep you in His providence.
Thank You
รัฐบาลไทย-ข่าวทำเนียบรัฐบาล-เป็นทหารด้วยความภาคภูมิใจ รู้ก่อน เกณฑ์ทหาร ไม่เสียสิทธิ
วันศุกร์ที่ 22 มีนาคม 2567
เป็นทหารด้วยความภาคภูมิใจ รู้ก่อน เกณฑ์ทหาร ไม่เสียสิทธิ
ที่มา : กองการสัสดี
#เกณฑ์ทหาร67 #ตรวจเลือกทหาร67
รัฐบาลไทย-ข่าวทำเนียบรัฐบาล-กรมทางหลวงชนบทสนับสนุนเจ้าหน้าที่ และรถบรรทุกน้ำดับไฟป่าริมทางจังหวัดเชียงใหม่ ป้องกันการลุกลามรับมือสถานการณ์หมอกควัน และ PM 2.5 ในพื้นที่อย่างเร่งด่วน
วันศุกร์ที่ 22 มีนาคม 2567
กรมทางหลวงชนบทสนับสนุนเจ้าหน้าที่ และรถบรรทุกน้ําดับไฟป่าริมทางจังหวัดเชียงใหม่ ป้องกันการลุกลามรับมือสถานการณ์หมอกควัน และ PM 2.5 ในพื้นที่อย่างเร่งด่วน
....
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 10 (เชียงใหม่) แขวงทางหลวงชนบทเชียงใหม่ หมวดบํารุงทางหลวงชนบทแม่แตง จัดเจ้าหน้าที่และรถบรรทุกน้ําร่วมสนับสนุนเทศบาลตําบลแม่หอพระ เข้าควบคุมสถานการณ์ไฟป่าริมทางในสายทางหลวงชนบท ชม.4046 บ้านป่าเลา ตําบลแม่หอพระ อําเภอแม่แตง จังหวัดเชียงใหม่ ช่วงระหว่าง กม.ที่ 0+700 - 1+100 ป้องกันไม่ให้ไฟป่าลุกลาม เพื่อแก้ปัญหาหมอกควัน และฝุ่นละออง PM 2.5 ในช่วงสถานการณ์วิกฤต ตลอดจนบรรเทาผลกระทบที่เกิดขึ้นต่อสุขภาพของประชาชน ตามนโยบายของนายอภิรัฐ ไชยวงศ์น้อย อธิบดีกรมทางหลวงชนบท ที่ได้สั่งการให้หน่วยงานในสังกัด เฝ้าระวังติดตามป้องกันและแก้ไขปัญหาหมอกควัน ไฟป่า และ PM 2.5 อย่างเร่งด่วน เนื่องจากปัจจุบันมีการลักลอบเผาในพื้นที่หลายจังหวัด ซึ่งเป็นปัจจัยเสี่ยงทําให้เกิดสถานการณ์ไฟป่า และส่งผลให้หลายพื้นที่มีค่าฝุ่นละอองอยู่ในระดับเริ่มส่งผลกระทบต่อสุขภาพ
ทั้งนี้ ทช. ได้จัดเจ้าหน้าที่ลาดตระเวนพร้อมรถบรรทุกน้ํา เพื่อรับมือสถานการณ์หมอกควันและฝุ่นละอองขนาดเล็ก PM2.5 ฉีดพ่นละอองน้ํา และบูรณาการร่วมกับหน่วยงานที่เกี่ยวข้อง เพื่อร่วมแก้ไขสถานการณ์ที่ส่งผลต่อสุขภาพของประชาชน หากประชาชนพบเห็นเหตุไฟป่าและไฟไหม้หญ้าริมทางหลวงชนบท สามารถแจ้งและขอรับความช่วยเหลือได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-‘รมช.อนุชา’ ขับเคลื่อนบริหารจัดการดินและน้ำในพื้นที่เสี่ยงภัยแล้ง เพิ่มศักยภาพการผลิตภาคการเกษตร ย้ำให้เห็นความสำคัญ เนื่องใน ‘วันน้ำโลก’ 22 มีนาคม
วันศุกร์ที่ 22 มีนาคม 2567
‘รมช.อนุชา’ ขับเคลื่อนบริหารจัดการดินและน้ําในพื้นที่เสี่ยงภัยแล้ง เพิ่มศักยภาพการผลิตภาคการเกษตร ย้ําให้เห็นความสําคัญ เนื่องใน ‘วันน้ําโลก’ 22 มีนาคม
‘รมช.อนุชา’ ขับเคลื่อนบริหารจัดการดินและน้ําในพื้นที่เสี่ยงภัยแล้ง เพิ่มศักยภาพการผลิตภาคการเกษตร ย้ําให้เห็นความสําคัญ เนื่องใน ‘วันน้ําโลก’ 22 มีนาคม
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เปิดเผยว่า องค์การสหประชาชาติ ตระหนักถึงปัญหาการขาดแคลนน้ําที่ทวีความรุนแรงมากขึ้น และอาจก่อให้เกิดปัญหาการแย่งชิงน้ําขึ้นได้ในอนาคต ในปี 1992 สมัชชาสหประชาชาติ ได้ประกาศให้วันที่ 22 มีนาคม ของทุกปีเป็น “วันน้ําโลก” หรือ “World Water Day” เพราะเป็นปัจจัยพื้นฐานที่สําคัญต่อการดํารงชีวิต ไม่ว่าจะเป็นด้านการอุปโภคบริโภค ด้านการเกษตร ด้านอุตสาหกรรม ด้านระบบนิเวศ ด้านสังคม ตลอดจนส่งผลต่อความมั่นคงทางเศรษฐกิจ และสังคม ซึ่ง “น้ํา” ถือว่ามีความจําเป็นทั้งในภาคเกษตรกรรมและอุตสาหกรรม รวมถึงสาธารณูปโภค ซึ่งเป็นสิทธิขั้นพื้นฐานของมนุษย์
กระทรวงเกษตรและสหกรณ์ ภายใต้การนําของ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้มีนโยบายที่สําคัญเพื่อขับเคลื่อนด้านเกษตรสู่ความสําเร็จ หนึ่งในนั้น คือ การรับมือภัยแล้ง รวมทั้ง การป้องกัน แก้ไข และฟื้นฟู ภัยพิบัติทางธรรมชาติ กรมพัฒนาที่ดิน ซึ่งเป็นหน่วยงานในการกํากับดูแลของรัฐมนตรีช่วยฯ นายอนุชา นาคาศัย มีภารกิจที่สําคัญในการอนุรักษ์ดินและน้ํา เพื่อทําให้เกิดการใช้ทรัพยากรดินและน้ําอย่างเหมาะสม ดินและน้ําในภาคการเกษตรมีความสัมพันธ์เชื่อมโยงและเกื้อกูลซึ่งกันและกัน การดูแลรักษาดินและน้ําให้มีความยั่งยืน จะช่วยให้เกิดความมั่นคงทางอาหาร ความยั่งยืนของสิ่งแวดล้อม และระบบนิเวศ รวมทั้งคุณภาพชีวิตของมนุษย์และสัตว์ โดยในปีงบประมาณ 2567 นี้ จึงได้ดําเนินโครงการบริหารจัดการดินและน้ําทั้งบนดินและใต้ดินในพื้นที่เสี่ยงภัยแล้ง เพื่อหาแนวทางและมาตรการอนุรักษ์ดินและน้ําเพื่อป้องกันและลดผลกระทบจากภัยแล้งในจังหวัดที่เป็นพื้นที่เสี่ยงภัยแล้ง ให้เกษตรกรมีทรัพยากรทั้งดินและน้ําที่เหมาะสมไว้ใช้ในพื้นที่เกษตรกรรมอย่างยั่งยืน สามารถเพิ่มผลผลิตทางการเกษตร สร้างรายได้ให้เกษตรกรมีคุณภาพชีวิตที่ดีขึ้นต่อไป
“งานพัฒนาการบริหารจัดการดินและน้ําบนดินและใต้ดิน เป็นส่วนหนึ่งที่สําคัญของระบบอนุรักษ์ดินและน้ํา เป็นการชะลอความเร็วของน้ํา การกักเก็บตะกอน การป้องกันการสูญเสียหน้าดิน รักษาความชื้นในดิน รวมทั้งเป็นการกักเก็บน้ําฝนที่ตกลงมาให้ไหลซึมลงใต้ดินอย่างช้าๆ ทําให้เกิดความชื้นที่พืชสามารถนําไปใช้ประโยชน์ได้ อีกทั้งช่วยไม่ให้น้ําไหลบ่าไปกัดเซาะดินในพื้นที่ตอนล่างจนก่อให้เกิดความเสียหาย และยังเพิ่มประสิทธิภาพการกักเก็บน้ําไว้ใช้เพื่อการเกษตร ดังนั้น การบริหารจัดการดินและน้ําทั้งบนดินและใต้ดินจะช่วยเพิ่มประสิทธิภาพในการใช้ที่ดิน โดยเฉพาะการบรรเทาผลกระทบจากสถานการณ์ภัยแล้งในพื้นที่เกษตรกรรมที่มีโอกาสเสี่ยงภัยแล้ง โดยผลประโยชน์ที่คาดว่าจะได้รับจากการดําเนินกิจกรรมดังกล่าว คือ มีพื้นที่เสี่ยงภัยแล้งได้รับการบริหารจัดการดินและน้ําทั้งบนดินและใต้ดิน จํานวน 60,000 ไร่ รวมทั้ง มีการบริหารจัดการน้ําใต้ดิน 1,800 แห่ง ครอบคลุม 60 จังหวัด ภายในปีงบประมาณ 2567 เพื่อให้เกษตรกรสามารถใช้ประโยชน์ที่ดินเพื่อการเกษตรได้อย่างมีประสิทธิภาพ” รมช.อนุชา กล่าว
รัฐบาลไทย-ข่าวทำเนียบรัฐบาล-”ศุภมาส“ หารือ “ลอร์ดแคเมอรอน” รมว.ต่างประเทศสหราชอาณาจักร เดินหน้าความร่วมมือด้านวิทยาศาสตร์และเทคโนโลยี เตรียมรับการเปลี่ยนแปลงและประเด็นท้าทายของโลก
วันศุกร์ที่ 22 มีนาคม 2567
”ศุภมาส“ หารือ “ลอร์ดแคเมอรอน” รมว.ต่างประเทศสหราชอาณาจักร เดินหน้าความร่วมมือด้านวิทยาศาสตร์และเทคโนโลยี เตรียมรับการเปลี่ยนแปลงและประเด็นท้าทายของโลก
.....
”ศุภมาส“ หารือ “ลอร์ดแคเมอรอน” รมว.ต่างประเทศสหราชอาณาจักร เดินหน้าความร่วมมือด้านวิทยาศาสตร์และเทคโนโลยี เตรียมรับการเปลี่ยนแปลงและประเด็นท้าทายของโลก ทั้ง AI-เทคโนโลยีสีเขียว-เทคโนโลยีอาหารมูลค่าสูง-ยานยนต์ไฟฟ้า
เมื่อวันที่ 20 มี.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) ให้การต้อนรับลอร์ดแคเมอรอน แห่งชิปปิงนอร์ตัน (The Right Honourable the Lord Cameron of Chipping Norton) รมว.ต่างประเทศสหราชอาณาจักร ในโอกาสเดินทางเยือนไทย พร้อมกระชับความร่วมมือด้านวิทยาศาสตร์ วิจัยและนวัตกรรม ผ่านการหารือทวิภาคี โดยมี น.ส.สุชาดา แทนทรัพย์ เลขานุการ รมว.อว. ศ.ดร.บัณฑิต เอื้ออาภรณ์ อธิการบดีจุฬาลงกรณ์มหาวิทยาลัย รศ.ดร.ธงชัย สุวรรณสิชณน์ ผู้อํานวยการหน่วยบริหารและจัดการทุนด้านการเพิ่มความสามารถในการแข่งขันของประเทศ (บพข.) และคณะผู้บริหาร คณะวิทยาศาสตร์ จุฬาลงกรณ์มหาวิทยาลัย เข้าร่วม ณ จุฬาลงกรณ์มหาวิทยาลัย
หลังการหารือ น.ส.ศุภมาส กล่าวว่า รมว.ต่างประเทศสหราชอาณาจักรเน้นย้ําถึงการส่งเสริมความร่วมมือในประเด็นที่เป็นความสนใจร่วม โดยเฉพาะอย่างยิ่งผ่านกองทุน International Science Partnerships Fund (ISPF) เพื่อรับมือกับประเด็นท้าทายต่างๆ ของโลก ซึ่งสอดคล้องกับนโยบายของ อว. ที่ต้องการเสริมสร้างความร่วมมือทางวิทยาศาสตร์และเทคโนโลยี โดยเฉพาะด้าน AI เทคโนโลยีสีเขียว เทคโนโลยีอาหารมูลค่าสูง ไบโอเทคโนโลยี ยานยนต์ไฟฟ้า และการขับเคลื่อนสตาร์ทอัพที่ใช้เทคโนโลยีเชิงลึก
รมว.อว. กล่าวต่อว่า ขณะที่ ด้านอุดมศึกษา ทางสหราชอาณาจักรถือเป็นหุ้นส่วนความร่วมมือคนสําคัญ เพราะที่ผ่านมาได้มีการแลกเปลี่ยนนักศึกษาและนักวิจัยระหว่างสถาบันของไทยและสหราชอาณาจักรมาโดยตลอด ซึ่งความร่วมมือนี้จะยังคงเดินหน้าอย่างต่อเนื่อง พร้อมกับการแสวงหาช่องทางใหม่ๆ ที่จะช่วยพัฒนากําลังคน วิทยาศาสตร์ เทคโนโลยีและนวัตกรรมให้กับประเทศต่อไป
#อว #กระทรวงอว #MHESI #กระทรวงการอุดมศึกษาวิทยาศาสตร์วิจัยและนวัตกรรม
รัฐบาลไทย-ข่าวทำเนียบรัฐบาล-​นายกฯ​ ยืนยัน ไม่มีกระแสข่าวโหวตคว่ำร่างงบฯ 67 ย้ำพรรคร่วมยังเหนียวแน่น
วันศุกร์ที่ 22 มีนาคม 2567
22/03/2567
​นายกฯ​ ยืนยัน ไม่มีกระแสข่าวโหวตคว่ําร่างงบฯ 67 ย้ําพรรคร่วมยังเหนียวแน่น
​นายกฯ​ ยืนยัน ไม่มีกระแสข่าวโหวตคว่ําร่างงบฯ 67 ย้ําพรรคร่วมยังเหนียวแน่น
วันนี้ (22 มีนาคม 2567) เวลา 11.00 น. ณ อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวยืนยันว่า ไม่มีกระแสข่าวโหวตคว่ําร่างงบประมาณรายจ่ายประจําปีงบประมาณ 2567 พรรคร่วมรัฐบาลทุกพรรคยังเหนียวแน่น โดยไม่ได้มีการประเมินข่าวว่ามาได้อย่างไร และทางสภาฯ ได้เช็คข่าวไปแล้ว ไม่มีอะไร ยังทํางานได้ดี
นายกรัฐมนตรีกล่าวย้ําว่า ยังมั่นใจในพรรคร่วมรัฐบาล และไม่เตรียมรับมือเกมการเมืองแบบนี้ แต่ทํางานทุกวัน เอาผลงานเป็นตัวชี้วัดและยังทํางานกับทุกพรรคได้ดี เมื่อคืนก็ได้พบกับนายอนุทิน ชาญวีรกูล รองนายกรัฐมนตรีและรมว.มหาดไทย และพ.ต.อ.ทวี สอดส่อง รมว.ยุติธรรม ก็ไม่มีอะไรและไม่มีสัญญาณอะไรก่อนหน้านี้
นายกรัฐมนตรีเปิดเผยว่า ไม่ได้สอบถามไปยัง พลเอกประวิตร วงษ์สุวรรณ หัวหน้าพรรคพลังประชารัฐ เพราะต้องให้เกียรติซึ่งกันและกัน
รัฐบาลไทย-ข่าวทำเนียบรัฐบาล-รัฐบาลปรับระบบสุขภาพเพื่อปชช. เปิดตัว Health Rider จัดส่งยาถึงบ้าน ผู้ป่วย 99% พึงพอใจมาก
วันศุกร์ที่ 22 มีนาคม 2567
รัฐบาลปรับระบบสุขภาพเพื่อปชช. เปิดตัว Health Rider จัดส่งยาถึงบ้าน ผู้ป่วย 99% พึงพอใจมาก
.....
รัฐบาลปรับระบบสุขภาพเพื่อปชช. เปิดตัว Health Rider จัดส่งยาถึงบ้าน ผู้ป่วย 99% พึงพอใจมาก
.
อีกขั้นของการยกระดับโครงการ “30 บาท รักษาทุกที่ ด้วยบัตรประชาชนใบเดียว” เมื่อกระทรวงสาธารณสุข เปิดตัวโครงการ Health Rider หรือ อสม.ไรเดอร์ ปรับระบบสุขภาพเพื่อประชาชนด้วยบริการจัดส่งยาถึงบ้าน อํานวยความสะดวกให้ประชาชน ไม่ต้องเดินทางมารับยาถึงโรงพยาบาล
.
โครงการ Health Rider หรือ อสม.ไรเดอร์ เป็นหน่วยเคลื่อนที่เร็วบริการจัดส่งยาและเวชภัณฑ์จําเป็นให้กับผู้ป่วยถึงบ้านฟรี เหมาะสําหรับผู้ป่วย ที่ไม่สะดวกไปรับยาที่โรงพยาบาล หรือร้านขายยา ผู้ป่วยติดบ้าน ติดเตียง ช่วยอํานวยความสะดวกให้ทั้งผู้ป่วยและญาติ โดยผู้ป่วยจําเป็นต้องได้รับการประเมินแล้วว่าสามารถรับยาที่บ้านได้ โดยจะให้บริการระบบเภสัชกรรมทางไกล (Telepharmacy) ควบคู่ไปด้วย เพื่อยืนยันการรับยาและแนะนําวิธีการรับประทานยาให้กับผู้ป่วย ทําให้ช่วยลดความแออัด ลดการรอคอยลดความเสี่ยงการติดเชื้อที่โรงพยาบาล และลดค่าใช้จ่ายในการเดินทางมารับยาได้
.
ล่าสุด มีหน่วยบริการเข้าร่วมโครงการฯ แล้ว 184 แห่ง ครอบคลุม 32 จังหวัด จัดส่งยาแล้วรวม44,174 ออเดอร์ ผู้ป่วยพึงพอใจเรื่องความรวดเร็ว และลดการรอคอยยา สูงถึงกว่า 99%
.
อ่านเพิ่มเติม คลิกhttps://www.thaigov.go.th/news/contents/details/80583
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ก.เกษตรขานรับ นโยบายเศรษฐา ส่งเสริมควายไทย  เป็น "Soft Powe“ สร้างรายได้สู่ระดับโลก
วันศุกร์ที่ 22 มีนาคม 2567
ก.เกษตรขานรับ นโยบายเศรษฐา ส่งเสริมควายไทย  เป็น "Soft Powe“ สร้างรายได้สู่ระดับโลก
ก.เกษตรขานรับ นโยบายเศรษฐา ส่งเสริมควายไทย  เป็น "Soft Powe“ สร้างรายได้สู่ระดับโลก
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) เปิดเผยตามที่นายเศรษฐา ทวีสิน นายกรัฐมนตรี สั่งการให้กระทรวงเกษตรและสหกรณ์ ส่งเสริมอุตสาหกรรมควายไทยเพื่อสร้างมูลค่าเพิ่ม โดยการจัดโรดโชว์จีน เตรียมนํา ‘พี่โก้ เมืองเพชร’ และเพื่อนโชว์เล่นน้ําสงกรานต์กับนักท่องเที่ยว ในระหว่างวันที่ 13-14 เมษายน 2567ที่ ถนนข้าวสาร เพื่อหวังต่อยอดทางเศรษฐกิจและกระตุ้นรายได้ภาคการท่องเที่ยว
โฆษกเกษตรฯ เผยว่า การเลี้ยงควายในประเทศเริ่มเป็นที่นิยมมากขึ้น ฝากถึงเกษตรกรให้มองควายเป็นธนาคารเคลื่อนที่ ดอกเบี้ยที่ฝาก คือหญ้า โดยเฉพาะควายสวยงาม การรีดน้ําเชื้อขายและผสมพันธุ์ พ่อพันธุ์ แม่พันธุ์ จะสร้างรายได้ให้เกษตรกร และเพิ่มมูลค่าทางเศรษฐกิจให้กับประเทศ เป็นการช่วยสืบสานภูมิปัญญา และวัฒนธรรมประเพณีท้องถิ่น (Soft Power) ตามนโยบายของรัฐบาลนายกเศรษฐาฯ อีกด้วย ซึ่งเรื่องนี้ นายไชยา พรหมา รัฐมนตรีช่วยว่าการกระทรวงเกษตรและสหกรณ์ที่กํากับดูแลกรมปศุสัตว์โดยตรง ขานรับนโยบายดังกล่าวทันที สั่งการ นายสัตวแพทย์สมชวน รัตนมังคลานนท์ อธิบดีกรมปศุสัตว์ ในฐานะหน่วยงานรับผิดชอบส่งเสริมและพัฒนาควายไทย เร่งขับเคลื่อนการพัฒนาการผลิตและการตลาดควายไทยให้เป็นที่สนใจของนักท่องเที่ยวทั่วโลก ฟื้นฟูระบบนิเวศวิทยา ระบบห่วงโซ่อาหาร และใช้ประโยชน์ในด้านการท่องเที่ยวเชิงเกษตร
ทั้งนี้ กรมปศุสัตว์ได้ดําเนินการจัดงานมหกรรมกระบือแห่งชาติทุกปี และสนับสนุนการประกวดกระบือ ในพื้นที่ทั่วประเทศ การสร้างเครือข่ายฟาร์มควาย รวมถึงการเพิ่มประสิทธิภาพการผลิต ด้านการปรับปรุงพันธุ์ การปลูกพืชอาหารสัตว์ การควบคุมป้องกันโรค ตลอดจนอื่นๆ ที่เกี่ยวข้อง เพื่อให้เกิดประโยชน์ต่อเกษตรกรผู้เลี้ยงควายไทย และเพิ่มมูลค่าสูงขึ้นให้กับประเทศต่อไป
รัฐบาลไทย-ข่าวทำเนียบรัฐบาล-รมว.กห.เปิดกิจกรรม
วันจันทร์ที่ 25 มีนาคม 2567
รมว.กห.เปิดกิจกรรม
เมื่อวันที่ ๒๔ มีนาคม ๒๕๖๗ เวลา ๑๗.๐๐ นาฬิกา นายสุทิน คลังแสง รัฐมนตรีว่าการกระทรวงกลาโหม เป็นประธานเปิดกิจกรรม "ปีใหม่ ทหารใหม่ โอกาสใหม่" ครั้งที่ ๒ ภายในสวนรถไฟ เพื่อรณรงค์ ประชาสัมพันธ์เชิญชวน ทหารกองเกิน
ที่จะเข้ารับการตรวจเลือกเป็นทหารกองประจําการ ในช่วง ๑ - ๑๒ เมษายน ๒๕๖๗ นี้ ให้ได้รับทราบถึงสิทธิพิเศษต่างๆ และมาสมัครใจเข้าเป็นทหารกองประจําการ บริเวณหน่วยตรวจเลือกฯ โดยภายในงาน มีการแสดงดนตรีของวง สมาย อามี่ จาก กองทัพบก นักร้องเพลงลูกทุ่งชื่อดัง รวมถึงนักแสดงอื่น ๆ อีกมากมายมาร้องเพลงให้ความบันเทิงกับผู้เข้าร่วมกิจกรรม
สําหรับการจัดกิจกรรมในครั้งนี้ เป็นการเชิญชวนลูกหลานเยาวชนคนไทยมาแสดงความกตัญญูต่อแผ่นดิน ด้วยการเป็นทหารกองประจําการหรือทหารเกณฑ์
รัฐบาลไทย-ข่าวทำเนียบรัฐบาล-มือถือคุณอาจไม่ปลอดภัย! เช็กด่วน ขั้นตอนแก้ไขหากโทรศัพท์โดนรีโมต ดูดเงินจากบัญชี
วันจันทร์ที่ 25 มีนาคม 2567
มือถือคุณอาจไม่ปลอดภัย! เช็กด่วน ขั้นตอนแก้ไขหากโทรศัพท์โดนรีโมต ดูดเงินจากบัญชี
.....
มือถือคุณอาจไม่ปลอดภัย! เช็กด่วน ขั้นตอนแก้ไขหากโทรศัพท์โดนรีโมต ดูดเงินจากบัญชี
.
จากกรณีที่มิจฉาชีพหลอกให้กดลิงก์เพื่อดาวน์โหลดแอปพลิเคชันที่ไม่ได้อยู่ใน APP Store หรือ Play Store ทําให้ถูกติดตั้งแอปพลิเคชัน Remote Access ลงบนโทรศัพท์มือถือ ส่งผลให้มิจฉาชีพสามารถควบคุมโทรศัพท์ และโอนเงินออกจากบัญชีของเราได้ ตํารวจสอบสวนกลาง (CIB) แนะนําหากโทรศัพท์ถูกรีโมตควบคุมจากระยะไกลให้รีบทําตามขั้นตอน ดังนี้
1. หากยังสามารถสัมผัสหน้าจอโทรศัพท์ได้ ให้รีบตัดสัญญาณอินเตอร์เน็ต โดยการปิด WIFI ปิดเซลลูลาร์ ปิดบลูทูธ และเปิด airplan mode (โหมดเครื่องบิน) จากนั้นลบ
แอปแปลกปลอมออกจากเครื่องทันที
2. หากไม่สามารถสัมผัสหน้าจอได้ หรือหน้าจอเป็นสีดํา
- ระบบ IOS : กดปุ่มเพิ่มเสียง 1 ครั้ง > กดปุ่มลดเสียง 1 ครั้ง > กดปุ่มเปิด/ปิดเครื่องค้างไว้ จนกว่าหน้าจอจะขึ้นรูปแอปเปิล เมื่อเครื่องเปิดมาใหม่ให้รีบตัดสัญญาณอินเตอร์เน็ต โดยการปิดไวไฟ ปิดเซลลูลาร์ ปิดบลูทูธ และเปิด airplan mode (โหมดเครื่องบิน) จากนั้นลบแอปแปลกปลอมออกจากเครื่องทันที
- ระบบ Android กดปุ่มเปิด/ปิดเครื่อง ค้างไว้ประมาณ 20-30 วินาที รอจนหน้าจอดับไป รอจนกว่าเครื่องจะเปิดขึ้นใหม่ (อาจใช้เวลาสักระยะนึง) เมื่อเครื่องเปิดมาใหม่ให้รีบตัดสัญญาณอินเตอร์เน็ต โดยการปิดไวไฟ ปิดเซลลูลาร์ ปิดบลูทูธ และเปิด airplan mode (โหมดเครื่องบิน) จากนั้นลบแอปแปลกปลอมออกจากเครื่องทันที
3. หากไม่สามารถทําตามขั้นตอนที่ 1 และขั้นตอนที่ 2 ได้ ให้ปิด Wifi Router และถอดปลั๊ก จากนั้นให้ถอดซิมออกจากโทรศัพท์มือถือทันที
.
วิธีป้องกันเบื้องต้น: ห้ามกดลิงก์หรือดาวน์โหลดแอปพลิเคชันที่ไม่ได้อยู่ใน APP Store หรือ Play Store ทั้งนี้ หากพบปัญหามิจฉาชีพออนไลน์ สามารถแจ้งได้ที่ศูนย์ AOC โทร. 1441 เพื่อทําการอายัดบัญชีคนร้าย และดําเนินคดีตามกฎหมายกับมิจฉาชีพ
.
อ่านเพิ่มเติม คลิก>> https://www.thaigov.go.th/news/contents/details/80696
#ไทยคู่ฟ้า #สื่อสารรัฐบาลไทย
-------------------